钦定古今图书集成/明伦汇编/官常典/第750卷 > 姚麟征 姚丕振 姚若虞
## 钦定古今图书集成/明伦汇编/官常典/第750卷 > 姚麟征 姚丕振 姚若虞

按《河南府志》：“麟征，字瑞一，邑庠廪生。崇祯十四年，充
本县鲁庄寨练总。时闯孽纷纭，两河不守，土寇李际
遇盘踞少室巩偃洛寨堡大半尽为所破，抢掠数百
里，猖獗独甚。鲁庄寨适当其冲，往来阻贼，贼患之。十
五年十二月，群贼四面攻击，困围月馀，孤寨不敌，寻
以失守。寨破，麟征犹督民巷战，杀贼无数。贼怒，满寨之人尽为屠戮，积尸如山。麟征一门四十口，悉投井
而死。时本族廪生姚丕振、儒官姚若虞，俱同死节。本
县申请，奉旨追赠，立祠享祭。